google/wiki40b huggingface dataset:
सुनीता विलियम्स

प्रारंभिक जीवन

सुनीता लिन पांड्या विलियम्स का जन्म 19 सितम्बर 1965 को अमेरिका के ओहियो राज्य में यूक्लिड नगर (स्थित क्लीवलैंड) में हुआ था। मैसाचुसेट्स से हाई स्कूल पास करने के बाद 1987 में उन्होंने संयुक्त राष्ट्र की नौसैनिक अकादमी से फिजिकल साइन्स में बीएस (स्नातक उपाधि) की परीक्षा उत्तीर्ण की। तत्पश्चात 1995 में उन्होंने फ़्लोरिडा इंस्टिट्यूट ऑफ़ टैक्नोलॉजी से इंजीनियरिंग मैनेजमेंट में एम.एस. की उपाधि हासिल की। उनके पिता डॉ॰ दीपक एन. पांड्या एक जाने-माने तंत्रिका विज्ञानी (एम.डी) हैं, जिनका संबंध भारत के गुजरात राज्य से हैं। उनकी माँ बॉनी जालोकर पांड्या स्लोवेनिया की हैं। उनका एक बड़ा भाई जय थॉमस पांड्या और एक बड़ी बहन डायना एन, पांड्या है। जब वे एक वर्ष से भी कम की थी तभी पिता 1958 में अहमदाबाद से अमेरिका के बोस्टन में आकर बस गए थे। हालाँकि बच्चे अपने दादा-दादी, ढेर सारे चाचा-चाची और चचेरे भाई-बहनों को छो़ड़ कर ज्यादा खुश नहीं थे, लेकिन परिवार ने पिता दीपक को उनके चिकित्सा पेशे में प्रोत्साहित किया।

करियर

जून 1998 में उनका अमेरिका की अंतरिक्ष एजेंसी नासा में चयन हुआ और प्रशिक्षण शुरू हुआ। सुनीता भारतीय मूल की दूसरी महिला हैं जो अमरीका के अंतरिक्ष मिशन पर गईं। सुनीता विलियम्स ने सितंबर / अक्टूबर 2007 में भारत का दौरा भी किया। जून, 1998 से नासा से जुड़ी सुनीता ने अभी तक कुल 30 अलग-अलग अंतरिक्ष यानों में 2770 उड़ानें भरी हैं। साथ ही सुनीता सोसाइटी ऑफ एक्सपेरिमेंटल टेस्ट पायलेट्स, सोसाइटी ऑफ फ्लाइट टेस्ट इंजीनियर्स और अमेरिकी हैलिकॉप्टर एसोसिएशन जैसी संस्थाओं से भी जुड़ी हुई हैं।

व्यक्तिगत जीवन

उनका विवाह माइकल जे. विलियम्स से हुआ।वे सुनीता पंड्या के सहपाठी रह चुके है। 
वे नौसेना पोत चालक, हेलीकाप्टर पायलट, परीक्षण पायलट, पेशेवर नौसैनिक, गोताखोर, तैराक, धर्मार्थ धन जुटाने वाली, पशु-प्रेमी, मैराथन धावक और अब अंतरिक्ष यात्री एवं विश्व-कीर्तिमान धारक हैं। उन्होने एक साधारण व्यक्तित्व से ऊपर उठकर अपनी असाधारण संभाव्यता को पहचाना और कड़ी मेहनत तथा आत्मविश्वास के बल पर उसका भरपूर उपयोग किया।

सम्मान और पुरस्कार

उन्हें सन २००८ में भारत सरकार द्वारा विज्ञान एवं अभियांत्रिकी के क्षेत्र में पद्म भूषण से सम्मानित किया था। इसके अलावा उन्हें नेवी कमेंडेशन मेडल (2), नेवी एंड मैरीन कॉर्प एचीवमेंट मेडल, ह्यूमैनिटेरियन सर्विस मेडल जैसे कई सम्मानों से सम्मानित किया जा चुका है।
एम्मा असॉन

एम्मा असॉन (13 जुलाई 1889 - 1 जनवरी 1965),  एक एस्टोनियाई राजनेता ( सोशल डेमोक्रेट ) थी।  वह एस्टोनियाई संसद में चुनी जाने वाली पहली महिला थीं।  एसोन ने स्वतंत्र एस्टोनिया के पहले संविधान के निर्माण में भाग लिया, विशेष रूप से शिक्षा और लैंगिक समानता के क्षेत्रों के भीतर।  उन्होंने 1912 में एस्टोनियाई भाषा में पहली पाठ्यपुस्तक भी लिखी।  

जीवनी

एम्मा असॉन का जन्म वाबीना पैरिश, व्रू काउंटी , लिवोनिया के गवर्नर , रूसी साम्राज्य के हिस्से में, एक शिक्षक की बेटी के रूप में हुआ।  उन्होंने टार्टू में एएस पुश्किन गर्ल्स स्कूल में अध्ययन किया और 1910 में रूस के सेंट पीटर्सबर्ग में बेस्टुशेव पाठ्यक्रम में इतिहास में स्नातक किया।  तब वह टार्टू के एक गर्ल्स कॉलेज में एक इतिहास शिक्षक के रूप में कार्यरत थी। 
एम्मा असॉन सामाजिक और शिक्षा के मुद्दों के लिए विभिन्न महिला संगठनों में सक्रिय थीं।  1919 में, वह टालिन नगर परिषद के साथ-साथ सामाजिक लोकतंत्र के लिए स्वतंत्र एस्टोनिया की पहली राष्ट्रीय संसद के लिए चुनी गईं।  वह पहली महिला थीं।  1920 में एस्टोनिया की महिलाओं को एक नए संविधान के तहत पूर्ण राजनीतिक अधिकार दिए गए थे।  इस संविधान पर दो महिलाओं से सलाह ली गई थी और वे मिन्नी कुर्स-ओलेक और असॉन थीं।   वह 1919-21 में शिक्षा मंत्रालय की सदस्य थीं, 1925-1940 में एस्टोनियाई महिला संघ की सचिव और शिक्षा विभाग की प्रमुख थीं। 
उनकी शादी 1921-41 तक राजनेता फर्डिनेंड पीटरसन से हुई थी।
जामा का युद्ध

जामा का युद्ध (Battle of Zama) 19 अक्टूबर 202 ईसापूर्व लड़ा गया था और द्वितीय प्यूनिक युद्ध का अंतिम और निर्णायक युद्ध था।

परिचय

इस समर ने वाटरलू के समर की ही भाँति तत्कालीन विश्व-इतिहास को प्रभावित किया था। इस युद्ध में कार्थेज का जनरल हनींबाल अपने शौर्यपूर्ण जीवन में पहली बार परास्त हुआ था। अफ्रीका के आक्रामक और रोमनों के हितैषी स्किपियो (Scipio) ने दक्षिण इटली के अपराजित योद्धा हनीबाल पर आक्रमण करने की योजना बनाई। हनीबाल ने अपनी सामरिक शक्ति लेप्ति (Leptis) नामक स्थान में केंद्रित की। ऐसा करके उसने स्किपियो की सामरिक स्थिति को संकटापन्न कर दिया। किंतु ऐसे समय पर स्किपियो ने हनीबाल की प्रतीक्षा करने की अपेक्षा अपने विरोधी को बिना आभास दिए अपनी सेना को शत्रु के पार्श्व में काफी भीतर तक ले आने निर्णय किया। हनीबाल को अपने रक्षार्थ पूरे सैन्य दल के साथ कूच करना पड़ा किंतु इस भाग-दौड़ में स्किपियो ही लाभ में रहा।
दोनों सेनाओं के प्रधान नायकों में आरंभ में एक संधिवार्ता हुई किंतु विवाद को अंतत: युद्ध द्वारा ही हल करने का निश्चय किया गया। स्किपियो ने अपनी सेना के मध्य भाग में बढ़ी संख्या में तीन पंक्तिबद्ध सैनिकों की तथा उनके दोनों सिरों पर सशक्त अश्वारोही दल को रखा। विरोधी दल ने अपनी विशाल सैन्य शक्ति दूसरे ढंग से सुसज्जित की किंतु उसमें वही त्रुटि दुहराई गई जो सिकंदर के विरुद्ध लड़ते हुए भारतीय नरेश पुरु ने अपनी सेना को संचालित करने में की थी। कार्थेज सेना में 80 हाथी थे जिन्हें शत्रु को भयभीत करने के उद्देश्य से पहली पंक्ति में खड़ा किया गया और उनके पार्श्व में वेतनभोगी पैदल सैनिकों की पंक्तियों खड़ी की गईं। सेना का दूसरा अपेक्षाकृत शक्तिशाली मोर्चा थोड़ा पीछे हटकर तथा तीसरा मोर्चा, हनीबाल के नेतृत्व में, अन्य मोर्चो से 200 गज पीछे था।
संघर्ष का आरंभ हस्ति सैन्य द्वारा किए गए आक्रमण से हुआ किंतु इसके पहले कि रोमन सेना श्रृंखलित होती, उन्होंने भीषण तूर्यनाद द्वारा हस्तिदल को अत्याधिक भयाक्रांत और विक्षिप्त कर दिया। फलत: पूराठ हस्तिदल घबड़ाकर पीछे की ओर घूम पड़ा और अपनी ही सेना को ध्वस्त करने लगा। इस अवसर का लाभ रोमन सैनिकों ने भली प्रकार उठाया और हाथियों के पैरों तले कुचली जाती हुई सेना पर टूट पड़े। सारी धरती रक्त से गीली होकर चिकनी हो उठी जिसके कारण रोमनों के विजयमार्ग में अप्रत्याशित अवरोध उत्पन्न हो गया। यह स्थिति हनीबाल के पक्ष में थी और रोमनों को पीछे खदेड़ने में उसे सफलता भी मिली किंतु शीघ्र ही रोमनों ने अपने को सँभाल लिया। स्किपिय ने युद्धस्थल में ही अपनी सेना को शक्ति को कुशलतापूर्वक पूर्णत: केंद्रित और व्यवस्थित करके शत्रु पर भीषण प्रहार के लिये संनद्ध किया। धमासान युद्ध हुआ। हनीबाल के सैनिक वीरता से लड़े लेकिन ठीक उसी क्षण स्किपियो की सेना को नए अश्वारोही सैन्य का प्रबल सहयोग मिल जाने के कारण हनीबाल को अंतत: पराजित होना पड़ा। स्किपियो आगे बड़ा और उसने कार्थेज पर अधिकार कर लिया। इसके साथ ही रोम तथा कार्थेज के बीच भूमध्यजगत्‌ पर सत्तास्थापना के लिये होनेवाले एक लंबे संघर्ष का अंत हो गया।
जल प्रक्रमण

जल प्रक्रमण (Water treatment) ऐसी प्रक्रिया होती है जिसके द्वारा जल को किसी विशेष प्रयोग के लिए तैयार या शुद्ध करा जाता है। यह प्रयोग पीना, नहाना, पौधों की सिंचाई, जल खेल, मछली पालन, इत्यादि हो सकता है। इसमें जल से प्रदूषकों व अन्य पदार्थों को निकाला जाता है।
हलाकु ख़ान

हलाकु ख़ान या हुलेगु ख़ान (मंगोल: Хүлэг хаан, ख़ुलेगु ख़ान; फ़ारसी: هولاكو خان‎, हूलाकू ख़ान; अंग्रेजी: Hülegü Khan;; जन्म: १२१७ ई अनुमानित; देहांत: ८ फ़रवरी १२६५ ई) एक मंगोल ख़ान (शासक) था जिसने ईरान समेत दक्षिण-पश्चिमी एशिया के अन्य बड़े हिस्सों पर विजय करके वहाँ इलख़ानी साम्राज्य स्थापित किया। यह साम्राज्य मंगोल साम्राज्य का एक भाग था। हलाकु ख़ान के नेतृत्व में मंगोलों ने इस्लाम के सबसे शक्तिशाली केंद्र बग़दाद को तबाह कर दिया। ईरान पर अरब क़ब्ज़ा इस्लाम के उभरने के लगभग फ़ौरन बाद हो चुका था और तबसे वहाँ के सभी विद्वान अरबी भाषा में ही लिखा करते थे। बग़दाद की ताक़त नष्ट होने से ईरान में फ़ारसी भाषा फिर पनपने लगी और उस काल के बाद ईरानी विद्वान और इतिहासकार फ़ारसी में ही लिखा करते थे। हलाकु के आक्रमणों का भारत पर एक बड़ा असर यह हुआ कि बहुत से ईरानी, अफ़्ग़ान और तुर्क विद्वान, शिल्पकार और अन्य लोग भागकर दिल्ली सल्तनत आकर बस गए और अपने साथ विद्या, वस्तुकला और अन्य ज्ञान लाए।

पारिवारिक सम्बन्ध

हलाकु ख़ान मंगोल साम्राज्य के संस्थापक चंगेज़ ख़ान का पोता और उसके चौथे पुत्र तोलुइ ख़ान का पुत्र था। हलाकु की माता सोरग़ोग़तानी बेकी (तोलुइ ख़ान की पत्नी) ने उसे और उसके भाइयों को बहुत निपुणता से पाला और परवारिक परिस्थितियों पर ऐसा नियंत्रण रखा कि हलाकु आगे चलकर एक बड़ा साम्राज्य स्थापित कर सका। हलाकु ख़ान की पत्नी दोक़ुज़ ख़ातून एक नेस्टोरियाई ईसाई थी और हलाकु के इलख़ानी साम्राज्य में बौद्ध धर्म और ईसाई धर्म को बढ़ावा दिया जाता था। दोक़ुज़ ख़ातून ने बहुत कोशिश की के हलाकु भी ईसाई बन जाए लेकिन वह मरते दम तक बौद्ध धर्म का अनुयायी ही रहा।

बग़दाद का विनाश

नवम्बर १२५७ में हलाकु की मंगोल फ़ौज ने बग़दाद की तरफ़ कूच किया जहाँ से ख़लीफ़ा अपना इस्लामी राज चलता था। वहाँ पहुँचकर उसने अपनी सेना को पूर्वी और पश्चिमी हिस्सों में बांटा जो शहर से गुज़रने वाली दजला नदी (टाइग्रिस नदी) के दोनों किनारों पर आक्रमण कर सकें। उसने ख़लीफ़ा से आत्म-समर्पण करने को कहा लेकिन ख़लीफ़ा ने मना कर दिया। ख़लीफ़ा की सेना ने कुछ आक्रामकों को खदेड़ दिया लेकिन अगली मुठभेड़ में हार गई। मंगोलों ने ख़लीफ़ा की सेना के पीछे के बाँध तोड़ दिये जिस से बहुत से ख़लीफ़ाई सैनिक डूब गए और बाक़ियों को मंगोलों ने आसानी से मार डाला।
२९ जनवरी १२५८ में मंगोलों ने बग़दाद को घेरा डाला और ५ फ़रवरी तक वह शहर की रक्षक दीवार के एक हिस्से पर क़ब्ज़ा जमा चुके थे। अब ख़लीफ़ा ने हथियार डालने की सोची लेकिन मंगोलों ने बात करने से इनकार कर दिया और १३ फ़रवरी को बग़दाद शहर में घुस आये। उसके बाद एक हफ़्ते तक उन्होंने वहाँ क़त्ल, बलात्कार और लूट की। जिन नागरिकों ने भागने की कोशिश की उन्हें भी रोककर मारा गया या उनका बलात्कार किया गया। उस समय बग़दाद में एक महान पुस्तकालय था जिसमें खगोलशास्त्र से लेकर चिकित्साशास्त्र तक हर विषय पर अनगिनत दस्तावेज़ और किताबें थीं। मंगोलों ने सभी उठाकर नदी में फेंक दिये। जो शरणार्थी बचकर वहाँ से निकले उन्होंने कहा कि किताबों से बहती हुई स्याही से दजला का पानी काला हो गया था। महल, मस्जिदें, हस्पताल और अन्य महान इमारतें जला दी गई। यहाँ मरने वालों की संख्या कम-से-कम ९०,००० अनुमानित की जाती है।
ख़लीफ़ा पर क्या बीती, इसपर दो अलग वर्णन मिलते हैं। यूरोप से बाद में आने वाले यात्री मार्को पोलो के अनुसार उसे भूखा मारा गया। लेकिन उस से अधिक विश्वसनीय मंगोल और मुस्लिम स्रोतों के अनुसार उसे एक क़ालीन में लपेट दिया गया और उसके ऊपर से तब तक घोड़े दौड़ाए गए जब तक उसने दम नहीं तोड़ दिया।
दिलीपसिंहजी

दिलीपसिंहजी (13 जून 1905 - 5 दिसंबर 1959) क्रिकेट खिलाड़ी थे जिन्हें आमतौर पर कुमार श्री दिलीपसिंहजी या के॰ एस॰ दिलीपसिंहजी के रूप में भी जाना जाता है। वह इंग्लैंड के लिए खेलते थे।

करियर

दिलीपसिंहजी नवानगर रियासत के जाम साहिबों के वंश के थे। दिलीपसिंहजी का जन्म वर्तमान गुजरात में काठियावाड़ में हुआ था। उनके भाइयों में हिमाचल प्रदेश के पहले लेफ्टिनेंट-गवर्नर हिम्मतसिंहजी और दिग्विजयसिंहजी शामिल थे। उनके चाचा, रणजीतसिंहजी थे। इन्होंने इंग्लैंड के लिये क्रिकेट खेला था। 
दिलीपसिंहजी की मृत्यु 5 दिसंबर 1959 को बॉम्बे (अब मुम्बई) में हुई। दिलीप ट्रॉफी का नाम उनके सम्मान में रखा गया है। उनके चाचा कुमार श्री रणजीतसिंहजी, जिनके नाम पर रणजी ट्रॉफी का नाम रखा गया, ने भी इंग्लैंड के लिए क्रिकेट खेला।
पापांकुशा एकादशी

कथा

धर्मराज युधिष्ठिर कहने लगे कि हे भगवान! आश्विन शुक्ल एकादशी का क्या नाम है? अब आप कृपा करके इसकी विधि तथा फल कहिए। भगवान श्रीकृष्ण कहने लगे कि हे युधिष्ठिर! पापों का नाश करने वाली इस एकादशी का नाम पापांकुशा एकादशी है। हे राजन! इस दिन मनुष्य को विधिपूर्वक भगवान पद्‍मनाभ की पूजा करनी चाहिए। यह एकादशी मनुष्य को मनवांछित फल देकर स्वर्ग को प्राप्त कराने वाली है।
मनुष्य को बहुत दिनों तक कठोर तपस्या से जो फल मिलता है, वह फल भगवान गरुड़ध्वज को नमस्कार करने से प्राप्त हो जाता है। जो मनुष्य अज्ञानवश अनेक पाप करते हैं परंतु हरि को नमस्कार करते हैं, वे नरक में नहीं जाते। विष्णु के नाम के कीर्तन मात्र से संसार के सब तीर्थों के पुण्य का फल मिल जाता है। जो मनुष्य शार्ं‍ग धनुषधारी भगवान विष्णु की शरण में जाते हैं, उन्हें कभी भी यम यातना भोगनी नहीं पड़ती।
जो मनुष्य वैष्णव होकर शिव की और शैव होकर विष्णु की निंदा करते हैं, वे अवश्य नरकवासी होते हैं। सहस्रों वाजपेय और अश्वमेध यज्ञों से जो फल प्राप्त होता है, वह एकादशी के व्रत के सोलहवें भाग के बराबर भी नहीं होता है। संसार में एकादशी के बराबर कोई पुण्य नहीं। इसके बराबर पवित्र तीनों लोकों में कुछ भी नहीं। इस एकादशी के बराबर कोई व्रत नहीं। जब तक मनुष्य पद्‍मनाभ की एकादशी का व्रत नहीं करते हैं, तब तक उनकी देह में पाप वास कर सकते हैं।
हे राजेन्द्र! यह एकादशी स्वर्ग, मोक्ष, आरोग्यता, सुंदर स्त्री तथा अन्न और धन की देने वाली है। एकादशी के व्रत के बराबर गंगा, गया, काशी, कुरुक्षेत्र और पुष्कर भी पुण्यवान नहीं हैं। हरिवासर तथा एकादशी का व्रत करने और जागरण करने से सहज ही में मनुष्य विष्णु पद को प्राप्त होता है। हे युधिष्ठिर! इस व्रत के करने वाले दस पीढ़ी मातृ पक्ष, दस पीढ़ी पितृ पक्ष, दस पीढ़ी स्त्री पक्ष तथा दस पीढ़ी मित्र पक्ष का उद्धार कर देते हैं। वे दिव्य देह धारण कर चतुर्भुज रूप हो, पीतांबर पहने और हाथ में माला लेकर गरुड़ पर चढ़कर विष्णुलोक को जाते हैं।
हे नृपोत्तम! बाल्यावस्था, युवावस्था और वृद्धावस्था में इस व्रत को करने से पापी मनुष्य भी दुर्गति को प्राप्त न होकर सद्‍गति को प्राप्त होता है। आश्विन मास की शुक्ल पक्ष की इस पापांकुशा एकादशी का व्रत जो मनुष्य करते हैं, वे अंत समय में हरिलोक को प्राप्त होते हैं तथा समस्त पापों से मुक्त हो जाते हैं। सोना, तिल, भूमि, गौ, अन्न, जल, छतरी तथा जूती दान करने से मनुष्य यमराज को नहीं देखता।
जो मनुष्य किसी प्रकार के पुण्य कर्म किए बिना जीवन के दिन व्यतीत करता है, वह लोहार की भट्टी की तरह साँस लेता हुआ निर्जीव के समान ही है। निर्धन मनुष्यों को भी अपनी शक्ति के अनुसार दान करना चाहिए तथा धनवालों को सरोवर, बाग, मकान आदि बनवाकर दान करना चाहिए। ऐसे मनुष्यों को यम का द्वार नहीं देखना पड़ता तथा संसार में दीर्घायु होकर धनाढ्‍य, कुलीन और रोगरहित रहते हैं।
भगवान श्रीकृष्ण ने कहा- हे राजन! जो आपने मुझसे मुझसे पूछा वह सब मैंने आपको बतलाया। अब आपकी और क्या सुनने की इच्छा है?

उद्देश्य

इस व्रत को करने वाला दिव्य फल प्राप्त करता है।
दुल्हन हम ले जायेंगे

संक्षेप

सपना (करिश्मा कपूर) को उसके तीन मोहब्बत करने वाले लेकिन सनकी मामा द्वारा पाला गया है। मामा 1 (परेश रावल) एक बहुत ही धार्मिक हिंदू है, जबकि मामा 2 (ओम पुरी) एक पूर्व पहलवान है जो फिटनेस के पीछे रहते हैं और सपना को रोजाना कसरत कराते हैं। मामा 3 (अनुपम खेर) फैशन और पश्चिमी संगीत में है। सभी मामा उसकी शादी करने की इच्छा रखते हैं, लेकिन उनके मतभेद संघर्ष करते हैं। क्योंकि उनमें से प्रत्येक चाहते हैं कि लड़का उनके जैसा हो। सपना अपने मामा के इशारों पर नाच-नाच कर थक गई है। वह यूरोप में समूह यात्रा करने की इच्छा रखती है। हालांकि जब वह अपनी दाई, मैरी (हिमानी शिवपुरी) को अपनी इच्छाओं व्यक्त करती है तो उसके मामा सपना को ऐसे मूर्ख विचार देने के लिए दाई को घर से बाहर कर देते हैं। हालांकि, मैरी एक और परिवार के लिए काम करती है और उन्हें सपना की दुर्दशा के बारे में बताती है। वह राजा (सलमान खान) के साथ सपना की तस्वीर साझा करती है। वह उसकी तस्वीर से प्रसन्न है और उसे अपनी दुल्हन बनाने के लिए दृढ़ है। इस बीच, सपना एक अंतिम उपाय के तौर पर भागने की कोशिश करती है लेकिन मामा 3 उसे पकड़ लेते हैं। वह खुद उसे हवाई अड्डे ले जाते है। यूरोप की उसकी यात्रा पर राजा उसको सिर्फ परेशान करता है। लेकिन बाकी दौरे पर वह समूह से अलग हो जाते हैं और राजा सपना के जीवन को बचाता है। वे प्यार में पड़ते हैं, और भारत लौटने के बाद शादी करना चाहते हैं, लेकिन राजा को उसके सभी तीन मामाओं को सबसे पहले प्रभावित करना होगा। हास्य घटनाओं की एक श्रृंखला के माध्यम से, राजा उनके दिल जीतता है। वह और सपना खुशी से अंत में शादी करते हैं।
उच्चल

उच्चल कश्मीर के राजा (११०१-११११) में रहे। उसके शासन का वृत्तान्त कल्हण की राजतरंगिनी में मिलता है।
नदीम असलम

जीवन

नदीम का जन्म पाकिस्तान के गुजरांवाला जिले में हुआ। जब इसकी आयु 14 वर्ष की हूई तो इसका पूरा परिवार मुहंमद जिया के राज संभालने के बाद पाकिस्तान छोड़कर यू.के. चला गया। इसने मैंचेस्टर विश्वविद्यालय में जीव-रसायन विज्ञान की सिक्षा प्राप्त करनी शुरू की पर तीसरे साल के दौरान इसने लेखक बनने के लिए सिक्षा बीच में ही छोड़दी।

लेखक

इसने 13 वर्ष की आयु में अपनी पहिली कहानी लिखी जो एक पाकिस्तानी अख़बार में प्रकाशित हूई।
1993 में इसने नावल सीजन आफ़ द रेनबर्डज़लिखा जिसको बैटी ट्रेस्क पुरस्कार और औथर्ज़ क्लब फर्स्ट नावल पुरस्कार प्राप्त हुआ।
सरोज घोष

सरोज घोष को सन २००७ में भारत सरकार द्वारा विज्ञान एवं अभियांत्रिकी के क्षेत्र में पद्म भूषण से सम्मानित किया गया था। ये पश्चिम बंगाल से हैं।
जापान के प्रांत

प्रांतीय प्रशासन

हर प्रांत का एक राज्यपाल होता है जिसे जापानी में "चीजी" (知事) कहते हैं। इसे उस प्रांत के नागरिक चुनावों में चुनते हैं। हर प्रान्त की एक "गिकाए" (議会) नाम की विधान सभा होती है जिसके दायरे में नए क़ानून का बनाना और आर्थिक बजट होता है। इसके सदस्य चार साल के कार्यकाल के लिए नागरिकों द्वारा चुने जाते हैं।

प्रान्तों के उपभाग

हर प्रान्त को नगरों (市, "शी") और ज़िलों (郡, "गुन") में बांटा जाता है। प्रत्येक ज़िले में शहर (町, "चो" या "माची") और गाँव (村, "सोन" या "मूरा") होते हैं।
मत्स्याखेट

मत्स्याखेट (Fishing) मछलियों को पकड़ने या उनका शिकार करने की क्रिया होती है। मछलियाँ महासागरों, सागरों, नदियों, झीलों व अन्य जलाशयों में पकड़ी जाती हैं। इन्हें हाथों, जालों, कांटो से और, बड़ी मछलियों के लिए, भाले जैसे हथियारों के प्रयोग से पकड़ा या मारा जाता है। मत्स्याखेट एक बड़ा व्यवसाय है, और अनुमान है कि विकासशील देशों में लगभग ५० करोड़ लोग किसी-न-किसी प्रकार के मत्स्योद्योग में जुटे हुए हैं। मछलियाँ मानव आहार का भी एक महत्वपूर्ण भाग हैं, और सन् 2005 में प्रति-व्यक्ति लगभग 21.8 किलोग्राम मछली वार्षिक आहार में सम्मिलित थी।
इमरान ख़ान (गायक)

इमरान ख़ान (उर्दू : عمران خان‎) पाकिस्तानी-डच (नीदरलैंड) गायक, गीत-लेखक, अभिनेता और रिकॉर्ड निर्माता हैं। २००७ में इनके प्रथम गाने (सिंगल) "नी नचले" की सफलता से प्रसिद्धि प्राप्त हुई।२००९ में इमरान ख़ान ने अपनी प्रथम एल्बम "Unforgettable" (हिन्दी - अविस्मरणीय) को लॉन्च किया था। इसी एल्बम के बहुत से गानों की वजह से उन्हें विश्व पटल पर एक अद्भुत पंजाबी गायक का दर्जा मिला।
उनके सबसे लोकप्रिय गाने नी नचले, एम्प्लीफायर, बेवफा, सैटिस्फाई, लेट्स सेलेब्रेट और हाल ही में रिलीज़ हुआ गाना इमेजीनरी है।
इमरान खान को "शहरी पंजाबी संगीत का बादशाह" भी कहा जाता है।

जन्म

इमरान खान का जन्म २८ मई, १९८४ को हेग, नीदरलैंड में हुआ था। उनके माता-पिता १९७० के दशक में गुजराँवाला (पंजाब, पाकिस्तान) से आये थे।

संगीत

उनके करियर की शुरुआत २००७ में रिलीज़ हुए गाने 'नी नचले' से हुई।
इसी गाने की अपार सफलता के फलस्वरूप उनका नाम विश्व-प्रख्यात हो गया।
परंतु उन्हें अंतर्राष्ट्रीय लोकप्रियता प्राप्त हुई २००९ में रिलीज़ हुए उनके प्रथम एल्बम "अविस्मरणीय" (अंग्रेजी : Unforgettable) के कारण।
इसी एल्बम का गाना "एम्प्लीफायर" जो कि ९ जून २००९ को प्रेस्टीज रेकॉर्ड्स द्वारा रिलीज़ किया गया था विश्व-प्रसिद्ध हो गया।
जुलाई २०१५ तक उसके यूट्यूब वीडियो को ४.६ करोड़ बार देखा जा चुका है। एम्प्लीफायर का संगीत दिया है संगीतकार 'एरेन ए' (अंग्रेज़ी : EREN E) ने।

बॉलीवुड

इमरान खान ने जनवरी २०१५ में आधिकारिक रूप से बॉलीवुड में एंट्री मारी जब उन्होंने बोनी कपूर की तेवर फिल्म में 'लेट्स सेलेब्रेट' गाना गाया।
यह फिल्म तो ९ जनवरी २०१५ को रिलीज़ हुई परंतु यह गाना ९ दिसम्बर २०१४ को ही रिलीज़ कर दिया गया था। इस गाने के वीडियो को जुलाई २०१५ तक यूट्यूब पर २० लाख हिट्स मिल चुके है।
इस गाने के गीतकार और संगीतकार भी इमरान खान ही हैं।
नरगिस (अभिनेत्री)

निधन

इनका निधन 1981 में अग्नाशय कैंसर की वजह से हो गया था। इनके निधन से कुछ ही वर्षों पूर्व पुत्र संजय दत्त ने भारतीय सिनेमा में कदम रखा था। इनके निधन से ही तीन दिन बाद संजय 
दत्त की पहली फिल्म रोकी रिलीज हुई
सृजन सम्मान

सृजन-सम्मान का गठन सृजनात्मकता और मौलिक लेखन की साधना को अक्षुण्ण बनाए रखने के उद्देश्य से स्व. हरि ठाकुर ने 1995 में रायपुर में किया। वे छत्तीसगढ़ राज्य निर्माण के कुशल शिल्पी, विचारक, इतिहासविद्, स्वतंत्रतासंग्राम सेनानी और साहित्यकार थे। सृजन-सम्मान इन कठिन लक्ष्यों के लिए स्वयंसेवी भाव से जुड़ने वाले रचनाकारों का अखिल भारतीय संगठन है। इसमें शिक्षाविद् एवं युवा रचनाकार जयप्रकाश मानस की महती भूमिका रही है।

कार्य

इस संगठन द्वारा हिंदी के विकास के विभिन्न कार्य किए जाते हैं, जिनमें नवोदित लेखकों की कृतियों को प्रकाशित करना, साहित्य के क्षेत्र में विशिष्ट कार्य करने वाले व्यक्तियों को सम्मानित करना तथा नियमित पत्रिका व ब्लॉग के ज़रिए हिंदी विकास में लगे रहना तथा हिंदी की संस्कृति के संवर्धन में संपूर्ण आस्था संगठन का मूल ध्येय है।
जगत गोसाई

जीवनी

बिलक़िस मकानी बेगम का जन्म 13 मई 1573 को हुआ। वह जोधपुर के राजा उदय सिंह ("मोटा राजा उदयसिंह भी कहा जाता था) और उनकी पत्नी राजवती कचावाही रानी मंरंग देवी (रानी  मानववती) की पुत्री थीं। उनके दादा राव मालदेव थे। 21 जनवरी 1586 को फ़तेहपुर सीकरी में मुग़ल शहंशाह जहाँगीर से उनका विवाह करवाया गया। यह विवाह आमेर के राजा भगवंत दास की बेटी और जहाँगीर की पहली पत्नी, राजकुमारी मनभावती (शाह बेगम) के द्वारा आयोजित किया गया।
बिलक़िस मकानी बेगम जहाँगीर की तीसरी पत्नी थी। मकानी बेगम शहज़ादा ख़ुर्रम की माँ थीं जो मुग़ल शहंशाह शाहजहां के रूप में मयूर सिंहासन पर आसीन हुआ। 18 अप्रैल 1619 को बिलक़िस मकानी बेगम का आगरा में निधन हो गया। उन्हें सोहागपुरा में दफ़नाया गया।

बाहरी कड़ियाँ

Queens of Jahangir
The Rathor Dynasty GENEALOGY
Taj Bibi Bilqis Makani
सारे मौसम तुमसे ही

सारे मौसम तुमसे ही या शरीक-ए-हयात ज़िंदगी में प्रसारित होने वाला एक धारावाहिक है। यह 5 अप्रैल 2015 से शुरू हुआ।
वाहन (पौराणिक)

पौराणिक सन्दर्भ में वाहन उन पशु-पक्षियों को कहते हैं जो देवताओं एवं अन्य पौराणिक पात्रों को वहन करते (ढोते) हैं। उदाहरण के लिए शिव का वाहन नन्दी है और दुर्गा का वाहन सिंह है।
सिमलपानी

सिमलपानी नेपालके लुम्बिनी अंचलके अर्घाखाँची जिलाकी एक गाँव विकास समिति है।
आल्हा

अल्हाडिट की उत्पत्ति

आल्हा और ऊदल चंदेल राजा परमाल की सेना के एक सफल सेनापति दासराज के बच्चे थे।  वे बाणापार अहीरों [1] [2] के समुदाय से ताल्लुक रखते थे और पृथ्वी राज चौहान और माहिल जैसे राजपूतों के खिलाफ लड़ते थे। [3]  पुराण में कहा गया है कि माहिल एक राजपूत है और आल्हा और उदल के एक दुश्मन ने कहा कि आल्हा निम्न परिवार (kule htnatvamagatah) के लिए आया है क्योंकि उसकी माँ एक आर्य अभिरी आर्यन अहीर है।  [4]
भाव पुराण के अनुसार, कई प्रक्षेपित खंडों वाला एक पाठ, जो निश्चित रूप से दिनांकित नहीं किया जा सकता है, आल्हा की माता, देवकी, अहीर जाति की सदस्य थीं।  अहीर "सबसे पुराने देहाती" हैं और महोबा के शासक थे।  [5]
भाव पुराण में आगे कहा गया है कि यह न केवल आल्हा और उदल की माताएँ हैं, जो अहीर हैं, बल्कि बक्सर के उनके पैतृक पिता अहीर भी हैं, जो कुँवारी भैंसों से नहीं बल्कि उनके नौ में से आने वाले देवी चंडिका के आशीर्वाद से परिवार में प्रवेश करते हैं।  -उन्होंने नौ दुर्गाओं की प्रतिज्ञा की और इसलिए अहीर परिवार के स्वाभाविक रिश्तेदार थे।  इसमें से कुछ इलियट के आल्हा के साथ जाँच करते हैं, जहाँ गोपालक (अहीर) राजा दलवाहन को दलपत, ग्वालियर का राजा कहा जाता है।  वह अभी भी दो लड़की के पिता हैं, लेकिन केवल दासराज को देते हैं जो अहीर और बच्छराज थे जब पायल ने उनसे अनुरोध किया था। [५]  रानी मल्हना जोर देकर कहती है कि राजा परमाल ने चन्द्र भूमि के भीतर से दुल्हनों को बछराज और बछराज को पुरस्कृत किया।  ग्वालियर के राजा दलपत अपनी बेटियों देवी (देवकी, आल्हा की माँ) और बिरमा उदल की माँ की सेवा करते हैं।  रानी मल्हना देवी का स्वागत करती हैं महोबा में उनके गले में नौ लाख की चेन (नौलखा हर) डालकर बिरमा को हार भी देती हैं।  राजा परमाल तब नए बाणपार परिवारों को एक गाँव देते हैं जहाँ वे आल्हा और उदल नाम के अपने पुत्रों को पालते हैं और उनकी परवरिश करते हैं। [१]
आल्हा भारत के बुंदेलखंड क्षेत्र में लोकप्रिय आल्हा-खंड कविता के नायकों में से एक है।  यह एक कार्य महोबा खण्ड पर आधारित हो सकता है जिसे परमाल रासो शीर्षक से प्रकाशित किया गया है। [उद्धरण वांछित]
आल्हा एक मौखिक महाकाव्य है, यह कहानी पृथ्वीराज रासो और भाव पुराण की कई मध्यकालीन पांडुलिपियों में भी पाई जाती है।  एक धारणा यह भी है कि कहानी मूल रूप से महोबा के बर्ग के जगनिक द्वारा लिखी गई थी, लेकिन अभी तक कोई पांडुलिपि नहीं मिली है। [६]
काराइन शोमर ने आल्हा को दक्षिण एशियाई लोकगीतों में दर्शाया है:
बुंदेलखंड क्षेत्र में उत्पन्न।  यह (आल्हा) तुर्की की विजय की पूर्व संध्या (उत्तरार्ध 12 वीं शताब्दी ई.पू.) पर उत्तर भारत के तीन प्रमुख राजपूत राज्यों के अंतर्निर्मित भाग्य को याद करता है;  दिल्ली (पृथ्वीराज चौहान द्वारा शासित), कन्नौज (जयचंद राठौर द्वारा शासित), और महोबा (चंदेल राजा परमाल द्वारा शासित)।  महाकाव्य के नायक असाधारण वीरता के साथ राजपूत स्थिति के भाई आल्हा और उदल हैं, जिनके कारण महोबा की रक्षा और इसके सम्मान की रक्षा है।  "कलियुग का महाभारत" कहा जाता है, आल्हा दोनों समानताएं और विषयों और शास्त्रीय धार्मिक महाकाव्य की संरचनाओं को प्रभावित करता है।
(आल्हा) चक्र में बयालीस एपिसोड होते हैं जिसमें नायक महोबा के दुश्मनों या संभावित दुल्हनों के प्रतिरोधी पिता का सामना करते हैं।  यह महोबा और दिल्ली के राज्यों के बीच महान ऐतिहासिक लड़ाई के साथ समाप्त होता है, जिसमें चंदेलों का सफाया हो गया और चौहान इतने कमजोर हो गए कि वे तुर्कों के बाद के हमले का विरोध नहीं कर सके। [६]आल्हा आज भी अमर है जो मैहर में माँ शारदा की सबसे पहले आज भी पूजा करते है।आल्हा ने अपना सर काट कर चढ़ाया था। हिंगलाज की देवी शारदा ने अमरता का वरदान दिया था।
सेन्ट्रल बोर्नियो श्रेणी

यह एक प्रमुख पर्वत श्रेणी हैं।
छद्म ध्वज

छद्म ध्वज या काला झण्डा (False flag या black flag) उन अप्रकट संक्रियाओं (ऑपरेशन्स) को कहते हैं जो यह धोखा देते हुए किये जाते हैं कि वे ऑपरेशन कोई दूसरा कर रहा है। इसमें वास्तविक रूप से संलग्न समूह या देश अपनी पहचान छिपाकर ऐसा भ्रम पैदा करना चाहता है कि आपरेशन किसी और समूह या देश के द्वारा किया जा रहा है।
देशों के अनुसार विश्व धरोहर स्थलों की तालिका

जुलाई २०१८ तक पूरे विश्व में १०९२ विश्व विरासत स्थल हैं जो १६७ देशों में स्थित हैं। इन स्थलों में से ८४५ सांस्कृतिक हैं, २०९ प्राकृतिक हैं, एवं ३८ मिश्रित प्रकृति के हैं।
मकोतो कोबायाशी (भौतिकी)

मकोतो कोबायाशी (जापानी:小林 誠) (जन्म 7 अप्रैल 1944, नागोया-सी, जापान में) एक जापानी भौतिक विज्ञानी हैं उन्हें मुख्यतः आवेश-समता उल्लंघन पर किये गये उनके कार्य के लिए जाना जाता है, इस कार्य के लिए उन्हें 2008 भौतिकी में नोबेल पुरस्कार से सम्मानित किया गया।
बर्बर

बर्बर, उत्तरी अफ्रीका में निवास में करने वाली एक प्रमुख जनजाति हैं। बर्बर भाषाएँ (बर्बर नाम: ⵜⴰⵎⴰⵣⵉⵖⵜ, तैमैज़िग़्त) बर्बर लोगों की मूल भाषाएँ हैं।
उदलगुड़ी जिला

राष्ट्रीय संरक्षित क्षेत्र

मानस राष्ट्रीय उद्यान इस ज़िले में स्थित है।
शणमुघम मंजुनाथ

Shanmugam Manjunath (Kannada: ಷಣ್ಮುಗಂ ಮಂಜುನಾಥ) (1978 Kolar-2005) was a marketing manager for the Indian Oil Corporation (IOC) who was murdered for sealing a corrupt petrol station in UP. Who later became a rallying cry for IIM, IIT and other institutes students.